wickkiey/tamil-wikipedia-chunked huggingface dataset:
# க. செ. நடராசா

## விருதுகள்

- *ஈழத்துத் தமிழ் இலக்கிய வளர்ச்சி* நூலுக்கு இலங்கை சாகித்திய மண்டலத்தின் பரிசு, பதக்கம், பொன்வண்ணச் சின்னம் (1991)
- முத்தமிழ் வித்தகர் பட்டம் (இலங்கை அரசு)
# மெத்திலெத்தில் கீட்டோன் ஆக்சைம்

**மெத்திலெத்தில் கீட்டோன் ஆக்சைம்** *(Methylethyl ketone oxime)* என்பது C<sub>2</sub>H<sub>5</sub>C(NOH)CH<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்திலெத்தில் கீட்டோனின் ஆக்சைம் வழிப்பொருளான இச்சேர்மம் நிறமற்ற நீர்மமாகக் காணப்படுகிறது. சாயத் தொழிலில், சாயத்தைப் பயன்படுத்துவதற்கு முன் உருவாகும் தோல் போன்ற படலத்தை தடுக்கும் பொருளாக மெத்திலெத்தில் கீட்டோன் ஆக்சைம் பயன்படுத்தப்படுகிறது. மேலும் சாயங்களில் பயன்படுத்தும் உலர்த்தும் முகவர்களை கட்டமைக்கவும் இது பயன்படுத்தப்படுகிறது. உலோக உப்புகளின் வினையூக்கத்தால் உலர்த்தும் எண்ணெய்களை ஆக்சிசனேற்ற குறுக்குப் பிணைப்பாக இணைக்கிறது. மேற்பரப்பில் சாயம் ஒருமுறை பூசப்பட்டவுடன் மெத்திலெத்தில் கீட்டோன் ஆக்சைம் ஆவியாகி உலர்த்தும் செயல்முறையை தொடங்கி வைக்கிறது. இதைத்தவிர பீனால் சார்ந்த எதிர் ஆக்சிசனேற்றிகள் உட்பட வேறு தோல்தடுப்பு முகவர்களும் சாயத்தொழிலில் பயன்படுத்தப்படுகின்றன. ஆனால் இவை சாயத்தை மஞ்சள் நிறமாக்கிவிடுகின்றன
# பென்டாடைப்ளான்ட்ரா

**பென்டாடைப்ளான்ட்ரா பிரேசியானா** (தாவர வகைப்பாடு : *(Pentadiplandra brazzeana)* என்பது பென்டாடைப்ளான்ட்ரா குடும்பத்தில் இடம்பெற்றுள்ள ஒற்றை இனமாகும். மேற்கு ஆப்ரிக்காவில் வளரும் தாவரமான இது பென்டாடைப்ளான்ட்ரா குடும்பத்தில் தனித்து உள்ளது.  
1985 ஆம் ஆண்டில் மார்செல், ஆனெட் இலாடிக் இருவரும் முக்கியத்துவம் பெறாமலிருந்த இத்தாவரத்தை மறு கண்டுபிடிப்பு செய்தனர். அப்போது இருவரும் பாரிசு தேசிய இயற்கை அருங்காட்சியத்தில் பணிபுரிந்து கொண்டிருந்தனர். காபோனில் இருந்த மனிதக் குரங்குகளின் உணவுப் பழக்க வழக்கங்களை இவர்கள் ஆய்வு செய்து கொண்டுமிருந்தனர்.  
தங்கள் கண்டுபிடிப்புகளை அறிவியல் இதழ்களில் வெளியிட்டனர். சர்க்கரையைக் காடிலும் பலநூறு மடங்கு இனிப்புச் சுவையைக் கொண்ட பிரேசின் எனப்படும் [[புரதம்]புரதத்தை]] இத்தாவரம் உற்பத்தி செய்கிறது என்ற உண்மை உலகாய ஆர்வத்தைத் தூண்டியது. அங்கோலா, காங்கோ மக்களாட்சிக் குடியரசு, மத்திய ஆப்பிரிக்கக் குடியரசு, கொங்கோ குடியரசு, கமரூன், காபோன், நைசீரியா
போன்ற நாடுகளில் பென்டாடைப்ளான்ட்ரா பிரேசியானா நன்கு வளர்கிறது.  
1989 இல் பென்டாதின், 1994 இல் பிரேசின் என்ற இரண்டு வகையான இனிப்புப் புரதங்கள் இத்தாவரத்தின் பழத்திலிருந்து தயாரிக்கப்பட்டுள்ளன and brazzein (in 1994).. பிரேசின் புரதம் சர்க்கரையைவிட 2000 மடங்கு இனிப்புச்சுவையும் குறைவான கலோரி மதிப்பும் கொண்டதாக கூறப்படுகிறது.
# பென்டாடைப்ளான்ட்ரா

## பாரம்பரிய பயன்பாடு

காபோன் மற்றும் கமரூன் நாடுகளில் நீண்ட காலமாக இப்பழம் பூர்வகுடிகளாலும் மனிதக் குரங்குகளாலும் உண்ணப்பட்டு வந்தது. இப்பழத்தை சுவைத்த குழந்தைகள் தாய்ப்பாலின் சுவையையும் மறந்துவிடுவர் என்ற பொருளில் ஆப்பிரிக்க மற்றும் பிரெஞ்சு பழங்குடியினர் தங்கள் தாய்மொழியில் வெவ்வேறு சொற்களால் பெயரிட்டு அழைத்தனர்
# வெப்பப் பரிமாற்ற எரிதல்

**வெப்பப் பரிமாற்ற எரிதல்** (ஆங்கிலம்:*Deflagration*,*டீஃப்லாகிரேஷன்*, இலத்தீனம்: ***de + flagrare***, "எரித்து விடுதல்") என்பது, உஷ்ணத்தில் எரிபவை, அதற்கடுத்த அடுக்கில் இருக்கும் குளிர்ந்தவையையும் சூடாக்கி கொளுத்தும்;வெப்பப் பரிமாற்றத்தால் பரவும் குறைஒலிவேக எரிதல் ஆகும். அன்றாட வாழ்வில் ஏற்படும் பெரும்பாலான "தீக்கள்" (தீச்சுடர் முதல் வெடிப்புகள் வரை), அனைத்தும்வெப்பப் பரிமாற்ற எரிதலே ஆகும். அதிர்வலைகளால் மீயோலிவேகத்தில் பரவும் அதிர்வலை எரிதலும் (*detonation*), வெப்பப் பரிமாற்ற எரிதலும் வெவ்வேறு ஆனவை. வெப்பப் பரிமாற்ற எரிதலுக்கு உள்ளாகும் பொருளுக்கு, எடுத்துக்காட்டாக வெடிமருந்தை குறிப்பிடலாம். ஏனெனில், இதை கொளுத்தினால், மிக விரைவில் எரிந்துவிடும்.
# வெப்பப் பரிமாற்ற எரிதல்

## பயன்பாடுகள்

பொறியியற் பயன்பாடுகளில், ஒப்பீட்டின் அடிப்படையில் அதிர்வலை எரிதலை விட, வெப்பப்பரிமாற்ற எரிதலை கட்டுக்குள் வைப்பது எளிது. அதனால், விரிவடையும் வாயுக்களின் விசையால் ஓர் பொருளை (துப்பாக்கியின் தோட்டா, அல்லதுஉள் எரி பொறியின் உந்துத் தண்டு) நகர்த்தும் நோக்கத்திற்கு, வெப்பப்பரிமாற்ற எரிதல் சரிபட்டு வரும்.
# வெப்பப் பரிமாற்ற எரிதல்

## மேலும் பார்க்க

- எரிதல்
- அதிர்வலை எரிதல்
# காம்போஜ பால வம்சம்

மற்றும் போதிசத்துவர்களின் பக்தரான காம்போஜ பால வம்ச மன்னர் ராஜ்ஜிய பால மன்னர் காலத்திய 10/11ம் நூற்றாண்டின் சிற்பம்]]  
**காம்போஜ பால வம்சம்** (Kamboja-Pala dynasty) வங்காளப் பகுதிகளை 10 முதல் 11-ஆம் நூற்றாண்டு முடிய ஆண்டது.
11ஆம் நூற்றாண்டின் இறுதியில் காம்போஜ பால வம்சத்தின் இறுதி மன்னரான தர்மபாலனை, முதலாம் முதலாம் இராசேந்திர சோழன் போரில் வீழ்த்தினார்.
இறுதியில் பாலப் பேரரசர் இரண்டாம் கோபாலன், காம்போஜ பால வம்சத்தை வீழ்த்தி வங்காளத்தில் பால வம்சத்தை நிறுவினார்.
# காம்போஜ பால வம்சம்

## தோற்றம்

கி மு முதல் நூற்றாண்டின் இறுதியில் நடு ஆசியா, பாரசீகம் போன்ற பகுதிகளிலிருந்து காம்போஜ இன குழுக்களான சகர்கள், பார்த்தியரகள், சிதியர்கள், பகலவர்கள் மற்றும் கிரேக்கர்கள் இந்தியத் துணைக்கண்டத்தின் பஞ்சாப், சிந்து, சௌராட்டிர தீபகற்பம், ராஜஸ்தான், மதுரா, மால்வா முதலிய பகுதிகளில் குடியேறினர்.
# காம்போஜ பால வம்சம்

## வங்காளத்தில் காம்போஜர்கள்

பத்தாம் நூற்றாண்டில் மீரட் பகுதியின் காம்போஜர்களின் ஒரு கிளையினர் கிழக்கு நோக்கி நகர்ந்து வங்காள பாலப் பேரரசின் வடமேற்குப் பகுதிகளை கைப்பற்றினர்.
பின்னர் காம்போஜ பால வம்சத்தவர்கள் வங்காளம் மற்றும் பிகாரின் பகுதிகளை முழுவதுமாகக் கைப்பற்றினர்.
தினஜ்பூர் கல்வெட்டுகளிலின் மூலம் இக்காம்போஜ இனத்தவர்களை **கௌடபதிகள்** என அழைக்கப்பட்டதாக குறித்துள்ளது. இதற்கு கௌட நாட்டின் தலைவர்கள் எனப் பொருளாகும்.  
காம்போஜ பாலர்கள் குறித்தான செய்திகள் குறித்த 1931-ஆம் ஆண்டில் *இர்தா தாமிரப் பட்டயங்கள்* மூலம் கிடைத்துள்ளது. சமசுகிருத மொழியில் எழுதப்பட்ட இத்தாமிரப் பட்டயங்களில், 49 வரிச் சொற்கள் பழைய வங்காள மொழி எழுத்துக்களைக் கொண்டு எழுதப்பட்டுள்ளது. இத்தாமிரப் பட்டயத்தில் காம்போஜ பாலப் பேரரசர்களை காம்போஜ வம்ச திலகங்கள் எனக் குறித்துள்ளது.  
காம்போஜ பாலப் பேரரசர்கள் வங்காளத்தை பத்து முதல் பதினோறாம் ஆண்டு முடிய ஆண்டனர் என இர்தா தாமிரப் பட்டயங்கள் கூறுகிறது.
காம்போஜ பால வம்ச மன்னர்களில் மூன்றாவதாக ஆட்சி செய்த முதலாம் மகிபாலன் முழு வங்காளத்தை தன் ஆட்சியின் கீழ் கொண்டு வந்தான் என இர்தா தாமிரப் பட்டயங்கள் கூறுகிறது. .
# காம்போஜ பால வம்சம்

## வங்காள காம்போஜர்களின் சமயம்

வங்காள காம்போஜ பால வம்ச மன்னர்களில் நயாபால போன்ற மன்னர்கள் சிவபெருமானை வழிபட்டனர். காம்பாஜ பால வம்ச மன்னர் நாராயண பாலன் விஷ்ணுவின் பக்தர் ஆவார். ராஜ்ஜிய பாலன் போன்ற காம்போஜ பால வம்ச மன்னர்கள் புத்தரையும், போதிசத்துவர்களையும் வழிபட்டனர்.
# காம்போஜ பால வம்சம்

## இதனையும் காண்க

- கௌடப் பேரரசு
- பாலப் பேரரசு
- சென் பேரரசு
- தேவா பேரரசு
- கௌட பிரதேசம்
- வங்க நாடு
# ஹரிகேள இராச்சியம்

**ஹரிகேள இராச்சியம்** (Harikela) இந்தியத் துணைக்கண்டத்தின் பண்டைய கிழக்கு வங்காளத்தின் ஒரு இராச்சியம் ஆகும். பல வரலாற்று நூல்கள் மற்றும் வெள்ளி நாணயங்கள் மூலம் இந்த இராச்சியத்தைக் குறித்து அறிய முடிகிறது.
# ஹரிகேள இராச்சியம்

## வரலாறு

சந்திர குலத்தவர்கள், வர்மன் அரசமரபினரை வென்று கி பி பத்தாம் நூற்றாண்டில் கிழக்கு வங்காளத்தில் ஹரிகேள இராச்சியத்தை நிறுவினர். கி பி 13-ஆம் நூற்றாண்டில் சென் பேரரசால் சந்திர குல ஹரிகேள இராச்சியம் வெற்றி கொள்ளப்பட்டது.  
இறுதியாக தில்லி சுல்தான்கள் ஆட்சிக் காலத்தில், வங்காள மாகாண ஆளுநரின் கீழ் ஹரிகேள இராச்சியம் இருந்தது.
# ஹரிகேள இராச்சியம்

## புவியியல்

ஹரிகேள இராச்சியத்தின் தலைநகரம் முதலில் சிட்டகாங் அருகில் இருந்தது. பின்னர் முன்ஷிகஞ்சிற்கு மாற்றப்பட்டது.
தற்கால வங்காளதேசத்தின் கடற்கரை பகுதியில் இருந்த ஹரிகேள இராச்சியத்தை அரபு வணிகர்கள் ஹர்கண்ட் என அழைத்தனர். ஹரிகேள இராச்சியத்தில் சில்ஹெட் பகுதியும் இருந்தது.பின்னர் சுந்தரவனக்காடுகள் இருந்த பகுதிகளும் ஹரிகேள இராச்சியத்தில் இருந்தது. சுந்தரவனக் காடுகள் இருந்தது.
# ஹரிகேள இராச்சியம்

## இதனையும் காண்க

- சென் பேரரசு
# மகிஷி

**மகிஷி** (Mahishi) துர்கையால் கொல்லப்பட்ட அரக்கன் மகிஷாசூரனின் தங்கை ஆவார். தனது அண்ணன் மகிஷாசூரன் கொல்லப்பட காரணமான இருந்த தேவர்களை கொன்றழிக்க சூளுரைத்த மகிஷியை பார்வதி துர்கையாக வடிவம் கொண்டு மகிஷியை கொன்றதாக பல புராணங்களில் குறிப்பாக **தேவி மகாத்மியம்** எனும் புராண நூலில் கூறப்பட்டுள்ளது.
# வெடிபொதி

கீழ்வருபவற்றை கொண்டிருக்கும்:</br> *1.* எறியமாக, தோட்டா;</br> *2*.பொதியுறை, அனைத்து பொருட்களையும் ஒன்றாக பிணைத்து வைத்திருப்பது;</br> *3*.உந்துபொருள், உதாரணமாக வெடிமருந்து அல்லது புகையற்ற மருந்து;</br> *4*. விளிம்பு, இதைபிடித்து தான் சுட்ட பொதியுறை, அறையில் இருந்து நீக்கப்படும்;</br> *5*. எரியூட்டி , உந்துபொருளை தீமூட்டும்.]]
**வெடிபொதி** என்பது உலோக,
காகித, அல்லது நெகிழியால் ஆன உருளை வடிவ உறையின் உள்ளே - ஓர் தோட்டாஅல்லது குண்டு, ஓர் உந்துபொருள் (வழக்கமாக புகையில்லா மருந்து அல்லது வெடிமருந்து) மற்றும் ஓர் எரியூட்டிஆகியவற்றை கொண்டுள்ள,சுடுகலனின் அறையில் சரியாகப் பொருந்தும் ஒரு போர்த்தளவாடபொருள் ஆகும். மின்சாரம்/மோதலால் தூண்டப்பட்டு, சிறிய வெடிப்பை உண்டாக்கும், ஒரு வேதியியற் கலவை தான் எரியூட்டி. இது உறையின் அடியில் மையம், அல்லது விளிம்பு பகுதி, அல்லது ஊசியடி வெடிபொதியில் உள்ளது போல் துருத்தம் ஆகவும் இருக்கலாம். தயாரிப்பாளர்கள் உறையிலா வெடிபொதி என்ற இலக்கை நோக்கி நகர்ந்துகொண்டே இருக்கின்றனர். தோட்டா இல்லாத வெடிபொதியை வெற்றுஎன்பர். முற்றிலும் செயலற்ற (உந்துபொருள் மற்றும் எரியூட்டி இல்லாத) ஒன்றை போலிஎன்பர்.  
ஒரு வெடிபொதியை, "தோட்டா/குண்டு" என தவறாக குறிப்பிடுவது இயல்பாகி விட்டது.
(2).17 எச்.எம்.ஆர்(3).22 எல்.ஆர்(4).22 வின்மேக் ஆர்.எஃப்(5) .17/23 எஸ்.எம்சி (6)5மிமீ/35 எஸ்.எம்சி(7).22 ஹார்னெட்டு(8).223 ரெமிங்டன்(9).223 டபள்யூ.எஸ்.எஸ்.எம்(10).243 வின்(11) .243 மேம்படுத்த வின் (ஆக்லீ)(12).25-06 ரெமிங்டன் (13).270 வின்(14).308வின்(15).30-06 ஸ்ப்ரிங்ஃபீல்டு (16).45-70(17).50-90 ஷார்ப்ஸ்]]
# வெடிபொதி

## வடிவம்

### நோக்கம்

ஒரு வெடிபொதி வெடிக்கும் அறையை முழுதும் ஆக்ரமித்துக் கொள்ளும். ஒரு அடிப்பான்எரியூட்டியை அடித்து, பற்றவைக்கும். அந்த எரியூட்டும் வேதிச்சேர்மம் *வெப்பப் பரிமாற்றத்தால் எரியும்* (அதாவது, விரைவாக எரியும்).  
எரியும் மருந்தில் இருந்து வெளிப்படும் வாயுக்கள், பொதியுறையை அழுத்தத்திற்கு உள்ளாக்கி, விரியச்செய்து அறையோடு இறுகப் பற்றிக்கொள்ள வைக்கும். இந்த உந்துவாயுக்கள் தோட்டாவின் அடிப்பகுதியை அழுத்தும். இந்த அழுத்தத்தின் காரணமாக, தோட்டா குழலைவிட்டு வெளியே பாயும். தோட்டா குழலைவிட்டு வெளியேறிய பின், அறையின் அழுத்தம் வளிமண்டல அழுத்தத்திற்கு குறைந்துவிடும். அறையில் இருந்த அதீத அழுத்தத்தால் விரிந்து இருந்த பொதியுறை, இப்போது லேசாக சுருங்கும். இது அறையில் இருக்கும் பொதியுறையை நீக்குவதை எளிதாக்கும்.
# வெடிபொதி

## வடிவம்

### பொருட்கள்

பித்தளை, குறைந்த அரிமானம் கொண்டுள்ளதால், பொதியுறை இதில் செய்யபடுகிறது.  
பித்தளை மட்டுமல்லாது, எஃகு, அலுமினியம் ஆகியவற்றால் ஆன பொதியுறை உள்ளன.  
நெகிழி உறைகள் பொதுவாக சிதறுதுமுக்கியில் பயன்படுத்தும் குண்டுபொதியில் பயன்படுத்தப் படுகிறது.  
முற்கால வெடிபொதிகளில் காகித்தால் ஆன உறையும் பயன்பாட்டில் இருந்தது.
# வெடிபொதி

## வடிவம்

### விவரக்குறிப்புகள்

ஓர் வெடிபொதியின்விவரக்குறிப்புகள் பின்வருமாறு:
கழுத்து அளவு, தோட்டாவின் எடை மற்றும் கேலிபர், உச்சகட்ட அழுத்தம்,மொத்த நீளம், பொதியுறையின் விட்டமும் கூம்புதலும், விளிம்புவகை, முதலியன.  
தோட்டாவின் விட்டம் (கேலிபர்), ஒரு இன்ச்சின்பின்னமாக(வழக்கமாக 1/100 அல்லது 1/1000), அல்லது மில்லிமீட்டரில் அளக்கப்படும். பொதியுறையின் நீளமும் இன்ச்சு அல்லதுமில்லிமீட்டரில் தான் அளக்கப்படும்.
# வெடிபொதி

## நடுவடி வெடிபொதி

துப்பாக்கியின் அடிப்பான், வெடிபொதியின் அடிப்பகுதியில் நடுவில் உள்ள எரியூட்டியை அடித்து பற்றவைப்பதால், இவ்வகையை நடுவடி வெடிபொதி என்கின்றனர். உலகளாவிய விளையாட்டுக்கான வெடிபொதிகளில், பெரும்பாலான நடுவடி பித்தளை உறைகள் பாக்ஸர் எரியூட்டிகளை பயன்படுத்துகின்றன. வழக்கமான மீள்குண்டேற்ற கருவிகளைக் கொண்டே, பாக்ஸர் எரியூட்டிகளை எளிதாக அகற்றவும், மாற்றவும் இயலும்.  
சில ஐரோப்பிய மற்றும் ஆசிய (இராணுவ மற்றும் விளையாட்டுக்கான) வெடிபொதி உற்பத்திகளில், பெர்டான் எரியூட்டிகள் பயன்படுத்தப் படுகின்றது.
# வெடிபொதி

## விளிம்படி வெடிபொதி

துப்பாக்கியின்அடிப்பான், வெடிபொதியின் அடிப்பகுதியில் உள்ள விளிம்பைஅடித்து நொறுக்கி எரியூட்டியை பற்றவைப்பதால், இவ்வகையைவிளிம்படி வெடிபொதி என்கின்றனர்.
# வெடிபொதி

## விளிம்படி வெடிபொதி

### அரை-தானியக்க மற்றும் சுழல்துப்பாக்கி வெடிபொதிகள்

பெரும்பாலானசுழல் துப்பாக்கி<nowiki/>களில் விளிம்புடைய வெடிபொதி தான் பயன்படுத்தப்படுகின்றது. இவ்வகை வெடிபொதியின் அடியில் உள்ள விளிம்பு, பொதியுறையை விட பெரியதாக இருக்கும்.  
கிட்டத்தட்ட எல்லா அரை-தானியக்க கைத்துப்பாக்கி<nowiki/>யின் வெடிபொதி "விளிம்பற்றது" (விளிம்பு அற்றது) தான், இன்னும் சொல்லப்போனால் விளிம்பின் விட்டம், பொதியுறையின் விட்டத்தை ஒத்து இருக்கும்.  
மேலும் "அரை-விளிம்புடையது" எனப்படும் சில வடிவங்களில்,விளிம்பின் விட்டம், பொதியுறையின் விட்டத்தைவிட சற்றே பெரிதாய் இருக்கும். ஆனாலும் இவை விளிம்பற்ற வடிவம் போலவேதான் செயல்படும்.  
சில வெடிபொதிகள்விளிம்பின் விட்டம், பொதியுறையின் விட்டத்தைவிட சிறிதாய் இருக்கும், இவைகளை "குறு-விளிம்பு" உடையவை என்பர்.
# வெடிபொதி

## தோட்டா வடிவ வகைகள்

- கவசந் துளைப்பி: எஃகு அல்லது தங்குதன் கலப்புலோகத்தால் ஆன கடினமான தோட்டா. மெல்லிய ஈய மேலுறையை இது கொண்டிருக்கும். இந்த ஈய மேலுறை, குழலின் தேய்மானத்தை குறைப்பதற்காக உள்ளது.
- முழு உலோக மேலுறை: முழுதாக பித்தளை, அல்லது தாமிரத்தால் சூழப்பட்ட ஈய உள்ளகத்தால் ஆனது.
- தட்டைமுனை ஈயத் தோட்டா (Flat Nose Lead)
- கிளேசர் திடகுண்டு (Glaser Safety Slug)
- சிதறுதுமுக்கி திடகுண்டு (Shotgun slug)
- மொத்த உலோக மேலுறை (Total Metal Jacket)
# வெடிபொதி

## மீள்குண்டேற்றுதல்

சில சுடும் ஆர்வலர்கள், ஏற்கனவே சுடப்பட்ட பித்தளை, நெகிழி உறைகளை மீண்டும் குண்டேற்றுவர். ஒரு அழுத்தி மற்றும் ஒரு ஜோடி அச்சுகளை கொண்டு, ஒருவர் வடிவத்தை மாற்றலாம், வெடிமருந்தினால் அதை மீள்நிரப்பலாம் மற்றும் புதிதாக ஓர் தோட்டாவை அதில் பதிக்கலாம். புதிய வெடிபொதியின் விலையைவிட, பாதி விலையிலேயே ஒருவரால் இதைசெய்ய முடியும்.
# வெடிபொதி

## உறையிலா வெடிபொதி

புரிதுமுக்கி உடையது.]]
வெடிபொதியின் எடை, மற்றும் விலையை குறைப்பதற்கான முயற்சியேஉறையிலா வெடிபொதி ஆகும். இது தொடர்ச்சியாக சுடும் துப்பாக்கிகளின் இயக்கத்தை எளிதாக்குகிறது, ஏனெனில் சுட்ட பிறகு காலி உறையை நீக்கும் அவசியமே இல்லையே. அதிக உற்பத்திச் செலவு, எளிதில் உடையக்கூடியது போன்ற சில களையப்படாத பிரச்சனைகளால் தான், இதன் பயன்பாடு முன்வடிவம், மற்றும் குறைந்த-சக்தி சுடுகலனுடன் சுருங்கிவிட்டது.
# வெடிபொதி

## முக்கோணபொதி

முக்கோணபொதி (Tround) என்பது, பெயரில் குறிப்பிடப்பட்டது போல, இதன் உறை முக்கோண வடிவில் இருக்கும். 1958-ஆம் ஆண்டு, டேவிட் டார்டிக் என்பவரால், அவரின்*டார்டிக்1100* மற்றும்*டார்டிக்1500 *ரகதுப்பாக்கிகளுக்காக பிரத்தியேகமாக வடிவமைக்கப்பட்டது தான் இந்தமுக்கோணபொதி.
# வெடிபொதி

## வெற்று வெடிபொதி

வெற்றுபொதி என்பது, எறியம் இல்லாமல், வெடிபொருள் மட்டுமே உடைய வெடிபொதி ஆகும்.  
வெற்றுகள், ஒருவரை சுட்டதுபோல் ஏமாற்றுவதற்கும், பயிற்சியின்போதும் பயன்படுத்தப் படுபவை.
# வெடிபொதி

## போலிப்பொதி

போலிப் பொதி என்பது எரியூட்டி இல்லாத, உந்துபொருள் இல்லாத; முற்றிலும் செயலற்ற ஓர் பொம்மை போல் இருப்பதாகும். ஆயுதத்தின் செயல்பாட்டை சோதிக்கவும், குழுவினரின் பயிற்சிக்காகவும் மட்டுமே இது உபயோகிக்கப்படும்.
# வெடிபொதி

## போலிப்பொதி

### மெக்-பொரெக்

பளிச்சிடும் வண்ணத்தை கொண்டுள்ள**மெக்-பொரெக்**, என்பது ஒரு செயலற்ற பொதி ஆகும். ஒரு உண்மையான வெடிபொதியை துப்பாக்கிக்குள் ஏற்றுவதை தவிர்க்க, இந்தமெக்-பொரெக்கை ஏற்றி வைப்பர். இதனால் எதிர்பாராத விபத்துகளை தவிர்க்க இயலும். வெளியே இருந்து பார்க்கும் பொது ஒரு L-வடிவ துருத்தம் தெரியும், இதன்மூலம் சுடுநரும் மற்றவரும் ஆயுதத்தின் நிலையை உடனே அறிவார்கள்.
# வெடிபொதி

## மேலும் பார்க்க

- கேலிபர்
- போர்த்தளவாடம்
- போர்த்தளவாடப் பெட்டி
- நைட்ரோமாவியம்
- குண்டுப்பொதி
- தட்டும் மூடி
# செஞ்சி நாயக்கர்கள்

**செஞ்சி நாயக்கர்கள்** (*Nayaks of Gingee*) தமிழ்நாட்டின் செஞ்சி நகரத்தை தலைநகராகக் கொண்டு கி பி 1508 முதல் 1649 முடிய ஆட்சி செய்த தெலுங்கு மரபினர் ஆவர். முன்னர் விஜய நகரப் பேரரசின் செஞ்சி, தஞ்சாவூர் மற்றும் மதுரை போன்ற பகுதிகளின் ஆளுநர்களாக விளங்கினர். துவக்கத்தில் வடக்கே நெல்லூர் முதல் கொள்ளிடம் ஆறுவரையிலான பகுதிகள் செஞ்சி நாயக்கர்களின் ஆட்சியில் இருந்தது. பின்னர் விஜய நகர பேர்ரசின் ஆரவீடு மரபினர் வேலூரை தலைமை இடமாக கொண்டு ஆளத் தொடங்கியதும். செஞ்சி நாயக்கரின் ஆட்சி எல்லையானது வாட்டகே பாலாறு, தெற்கே கொள்ளிடம் ஆறு இவற்றுக்கு இடைபட்ட பகுதியில் சுருங்கியது. விஜயநகரப் பேரரசின் வீழ்ச்சிக்குப் பின்னர் மதுரை நாயக்கர்கள் மற்றும் தஞ்சை நாயக்கர்கள் தன்னாட்சியுடன் ஆட்சி புரிந்ததைப் போன்று செஞ்சி நாயக்கர் கிருஷ்ணப்ப நாயக்கர் 1509 முதல் தன்னாட்சியுடன் ஆட்சி செய்து வந்தார். பின்னர் இவரது வழித்தோன்றல்கள் செஞ்சியை கி பி 1649-இல் செஞ்சியை பிஜப்பூர் சுல்தான் கைப்பற்றும் வரை ஆண்டனர்.
# செஞ்சி நாயக்கர்கள்

## செஞ்சி நாயக்கர் தோற்றம்

செஞ்சி நாயக்க அரசை நிறுவியவர் கிருஷ்ணப்ப நாயக்கர் ஆவார். இவர் கி.பி 1509 தொடக்கம் 1521 வரையான காலப்பகுதியில் ஆட்சிப்பொறுப்பில் இருந்தார். இவர் விஜயநகரத்துப் பேரரசர் கிருஷ்ணதேவராயரின் படைதளபதியான வையப்ப நாயக்கரின் மகனாவார்.  
செஞ்சி ஆட்சி செய்த சூரப்ப நாயக்கரின் சகோதரான கிருஷ்ணப்ப நாயக்கர் என்பவர் கருநாடக மாநிலத்தில் பேளூர் நகரத்தை தலைநகராகக் கொண்டு ஆட்சி செய்தார். இவரின் வம்சாவளிகள் விசயநகரப் பேரரசின் வீழ்ச்சிக்கு பின்னர் பேளூர் நாயக்கர்கள் என்ற பெயரில் தற்கால ஹாசன், குடகு பகுதிகளை சுதந்தரமாக ஆண்டனர்.
# செஞ்சி நாயக்கர்கள்

## செஞ்சி நாயக்கர்களின் மரபு

திருக்கோயிலூர் வீரப்பாண்டி கரிவரதராஜ பெருமாள் கோவில் கல்வெட்டின் படி (கி.பி. 1568) செஞ்சி நாயக்க வம்சத்தை நிறுவிய கிருஷ்ணப்ப நாயக்கர், கவரை சமூகத்தைச் சேர்ந்தவர் என்று குறிப்பிடப்பட்டுள்ளது. மெக்கன்சி கைபீது ஆவணத்தில் செஞ்சி மன்னரான வெங்கடபதி நாயக்கர், கவரை சமூகத்தை சேர்ந்தவர் என்று குறிப்பிட்டுள்ளது.
# செஞ்சி நாயக்கர்கள்

## செஞ்சி நாயக்கர்களின் பட்டியல்

1. கிருஷ்ணப்ப நாயக்கர் (1509–1521)
1. சென்னப்ப நாயக்கர்
1. கங்கம நாயக்கர்
1. வேங்கட கிருஷ்ணப்ப நாயக்கர்
1. வேங்கடராமா பூபால நாயக்கர்
1. திரியம்பக கிருஷ்ணப்ப நாயக்கர்
1. வரதப்ப நாயக்கர்
1. இராமலிங்க நாயனி வாரு
1. வேங்கட பெருமாள் நாயுடு
1. பெரிய ராமபத்திர நாயுடு
1. இராமகிருஷ்ணப்ப நாயுடு (- 1649)  
வரலாற்றாய்வாளர் சி. எஸ். சீனிவாசாச்சாரி கூற்றுப்படி
1. வையப்ப நாயக்கர்
1. கிருஷ்ணப்ப நாயக்கர்
1. அச்சுத விஜய ராமச்சந்திர நாயக்கர்
1. முத்தியாலு நாயக்கர்
1. வெங்கடப்ப நாயக்கர்
1. வரதப்ப நாயக்கர்
1. அப்பா நாயக்கர்
# செஞ்சி நாயக்கர்கள்

## ஆட்சிப் பகுதிகள்

வட தமிழ்நாட்டின் தற்போதைய செஞ்சி வேலூர், சென்னை, திருவண்ணாமலை, புதுச்சேரி, நெல்லூர், சித்தூர், சந்திரகிரி ஆகிய பகுதிகள் செஞ்சி நாயங்காரக்களின் ஆளுகையில் இருந்தது. 16-ஆம் நூற்றாண்டின் பிற்பகுதியில் வேலூர்க் கோட்டையை இழந்தனர்.
# செஞ்சி நாயக்கர்கள்

## வழித்தோன்றல்

செஞ்சியை ஆண்ட நாயக்க மன்னரான துபாகி கிருஷ்ணப்ப நாயக்கரின் வழித்தோன்றலான சங்கரைய நாயுடு, சென்னப்ப நாயக்கன் பாளையத்தின் ஜமீன்தாராகவும், சென்னை மாகாண சட்டப்பேரவை உறுப்பினராகவும் இருந்துள்ளார்.
# செஞ்சி நாயக்கர்கள்

## இதனையும் காண்க

- விஜயநகரப் பேரரசு
- பேளூர் நாயக்கர்கள்
- தஞ்சை நாயக்கர்கள்
- செஞ்சிக் கோட்டை
# முருங்கைக் கார் (நெல்)

## பருவகாலம்

மிகக் குறைவான மழைப்பொழிவுக் காலங்களுக்கு ஏற்ற இந்நெல் இரகத்தை, பொதுவாக ஆகத்து மாதம் தொடங்கும் பின் சம்பா பருவத்தில் (ஆவணியில்) விதைத்து, சனவரியில் (மார்கழியில்) அறுவடைச் செய்யபடுகிறது.
# முருங்கைக் கார் (நெல்)

## வளருகை

மானாவாரி (புன்செய்) நிலங்களில் விதைக்கப்படும் இந்த நெல் வகை, விதைப்புக்கு முன்னதாக அவ்வயலில், அடியுரமாக ஆட்டுக் கிடை மடக்கியும், மேலுரமாக யூரியா எனும் இரசாயன உரத்தை பயன்படுத்தியும், மகசூலை ஈட்டுவதாக கூறப்படுகிறது.
# முருங்கைக் கார் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# அலகாபாத் ஒப்பந்தம்

ஷா ஆலம், கிழக்கு இந்தியாவில் வரி வசூலிக்கும் உரிமையை கிழக்கிந்தியக் கம்பெனிக்கு வழங்கும் *அலகாபாத் ஒப்பந்தம்*]]  
**அலகாபாத் ஒப்பந்தம்** (Treaty of Allahabad), அக்டோபர் 1764-இல் புக்சார் சண்டையில் தோற்ற முகலாயப் பேரரசர் *இரண்டாம் ஷா ஆலம்*, வங்காள நவாப் மற்றும் அயோத்தி நவாப்புகளை வென்ற கிழக்கிந்திய கம்பெனியின் நிர்வாகி ராபர்ட் கிளைவ் ஆகியவர்களுக்கு இடையே 12 ஆகஸ்டு 1765 அன்று செய்து கொள்ளப்பட்ட போர் உடன்படிக்கை ஆகும்.  
அலகாபாத் ஒப்பந்தத்தின் விளைவாக இந்தியத் துணைக்கண்டத்தில் பிரித்தானியர்களின் ஆட்சி காலூன்ற வழி வகுக்கப்பட்டது.  
அலகாபாத் ஒப்பந்தப்படி, கிழக்கிந்தியப் பகுதியான வங்காளம், பிகார் மற்றும் ஒடிசாவில் மக்களிடமிருந்து நிலவரியை (திவானி) நேரடியாக வசூலிக்கும் உரிமையை பிரித்தானியக் கிழக்கிந்தியக் கம்பெனிக்கு வழங்கப்பட்டது.
அதற்கு பதிலாக கிழக்கிந்திய கம்பெனியின் சார்பில், முகலாயப் பேரரசின் அலகாபாத் அரண்மனை பராமரிப்புச் செலவாக ஆண்டுதோறும் ரூபாய் 26 இலட்சம் வழங்கப்பட்டது.  
மேலும் பக்சார் சண்டையில் தோற்ற அயோத்தி நவாப் சூஜா உத் தௌலாவிற்கு அவத் பகுதியை ஆங்கிலேயர்கள் நவாப்பிடம் திரும்ப வழங்கப்பட்டதற்கு கைமாறாக ரூபாய் 53 இலட்சம் போர் நட்ட ஈடு தொகையாக கிழக்கிந்திய கம்பெனியினர் வசூலித்தனர்.
# அலகாபாத் ஒப்பந்தம்

## இதனையும் காண்க

- பக்சார் சண்டை
- பிளாசி சண்டை
# விக்கிப்பீடியா:Statistics/weekly/5-Feb-2017
| 117 | Supasu | 0 | 1 | 0 | 0 | 0 | 0 | 0 | 1 | 9 |  |
| 118 | HilbertChien | 0 | 1 | 0 | 0 | 0 | 0 | 0 | 1 | 2 |  |
| 119 | 213.209.111.23 | 0 | 0 | 0 | 0 | 0 | 0 | 1 | 1 | 0 |  |
| 120 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 121 | Dhayanithichml | 0 | 1 | 0 | 0 | 0 | 0 | 0 | 1 | 55 |  |
| 122 | SATHIYAVALLI | 0 | 1 | 0 | 0 | 0 | 0 | 0 | 1 | 6227 |  |
| 123 | Chandravathanaa | 0 | 1 | 0 | 0 | 0 | 0 | 0 | 1 | 0 |  |
| 124 | Senthilkumar p | 0 | 0 | 0 | 0 | 0 | 0 | 1 | 1 | 0 |  |
| 125 | YOGESH77 | 0 | 1 | 0 | 0 | 0 | 0 | 0 | 1 | 0 |  |
| 126 | 2know4power | 0 | 1 | 0 | 0 | 0 | 0 | 0 | 1 | 243 |  |
| 127 | 117.211.164.131 | 0 | 1 | 0 | 0 | 0 | 0 | 0 | 1 | 71 |  |
| 128 | செந்தில்குமார் ப | 0 | 0 | 0 | 0 | 0 | 0 | 1 | 1 | 0 |  |
| 129 | 117.217.165.221 | 0 | 1 | 0 | 0 | 0 | 0 | 0 | 1 | 4 |  |
| 130 | Balavolley09 | 0 | 1 | 0 | 0 | 0 | 0 | 0 | 1 | 54 |  |
| 131 | 157.50.62.88 | 0 | 1 | 0 | 0 | 0 | 0 | 0 | 1 | 0 |  |
| 132 | 210.212.70.57 | 0 | 1 | 0 | 0 | 0 | 0 | 0 | 1 | 0 |  |
| 133 | 112.134.113.29 | 0 | 1 | 0 | 0 | 0 | 0 | 0 | 1 | 85 |  |
| 134 | 58.110.6.136 | 0 | 1 | 0 | 0 | 0 | 0 | 0 | 1 | 434 |  |
| 135 | 37.210.247.142 | 0 | 1 | 0 | 0 | 0 | 0 | 0 | 1 | 0 |  |
| 136 | Kasiarunachalam | 0 | 1 | 0 | 0 | 0 | 0 | 0 | 1 | 377 |  |
| 137 | 41.113.228.193 | 0 | 1 | 0 | 0 | 0 | 0 | 0 | 1 | 0 |  |
| 138 | Siddharth | 0 | 1 | 0 | 0 | 0 | 0 | 0 | 1 | 0 |  |
| 139 | 27.62.192.205 | 0 | 1 | 0 | 0 | 0 | 0 | 0 | 1 | 0 |  |
| 140 | 2405:205:8002:2030:8775:AF53:BF9F:39D2 | 0 | 1 | 0 | 0 | 0 | 0 | 0 | 1 | 12 |  |
| 141 | Tegel | 0 | 1 | 0 | 0 | 0 | 0 | 0 | 1 | 0 |  |
| 142 | 46.208.82.247 | 0 | 1 | 0 | 0 | 0 | 0 | 0 | 1 | 0 |  |
| 143 | 14.139.181.245 | 0 | 1 | 0 | 0 | 0 | 0 | 0 | 1 | 1 |  |
| 144 | RP88 | 0 | 1 | 0 | 0 | 0 | 0 | 0 | 1 | 208 |  |
| 145 | Anoyet | 0 | 1 | 0 | 0 | 0 | 0 | 0 | 1 | 0 |  |
| 146 | Kdmichealselvakumar | 0 | 0 | 0 | 0 | 0 | 0 | 1 | 1 | 0 |  |
| 147 | 27.62.99.97 | 0 | 1 | 0 | 0 | 0 | 0 | 0 | 1 | 67 |  |
| 148 | 157.50.106.172 | 0 | 1 | 0 | 0 | 0 | 0 | 0 | 1 | 257 |  |
| 149 | 27.62.78.238 | 0 | 1 | 0 | 0 | 0 | 0 | 0 | 1 | 192 |  |
| 150 | 123.231.124.192 | 0 | 1 | 0 | 0 | 0 | 0 | 0 | 1 | 2 |  |
| 151 | 42.107.175.155 | 0 | 1 | 0 | 0 | 0 | 0 | 0 | 1 | 6 |  |
| 152 | Pavithranmbbs | 0 | 1 | 0 | 0 | 0 | 0 | 0 | 1 | 0 |  |
| 153 | Ranjithkumarsv1997 | 0 | 0 | 0 | 0 | 0 | 0 | 1 | 1 | 0 |  |
| 154 | 123.231.104.215 | 0 | 1 | 0 | 0 | 0 | 0 | 0 | 1 | 0 | } |
# பரமக்குடி கலவரம் - 2011

**பரமக்குடி கலவரம் - 2011** தமிழ்நாடு மாநிலம், ராமநாதபுரம் மாவட்டத்தில் உள்ள பரமக்குடியில் 2011 ஆம் ஆண்டு செப்டம்பர் மாதம் 10 ஆம் திகதி நடந்தது ஆகும். தேவேந்திர குள வேளாளர் என்ற சமுதாய மக்களின் வழிகாட்டிகளில் ஒருவரான இம்மானுவேல் சேகரன் என்பவரின் 54 வது நினைவு நாள் கொண்டாட்டத்தின் போது இப்போதைய தலைவர்களில் ஒருவரும் தமமுக என்ற கட்சியின் தலைவருமான ஜான் பாண்டியன் என்பவரை காவல் துறை கைது செய்ததால் இங்கு கலவரம் ஏற்பட்டது.
# பரமக்குடி கலவரம் - 2011

## கலவரம்

செப்டம்பர் 11 ஆம் திகதி கூட்டத்தினரைக் கலைக்க கண்ணீர் புகை குண்டுகளை காவலர்கள் உபயோகம் செய்ததிலும், பின்னர் துப்பாக்கி சூடு சம்பவம் நடத்தியதிலும் அப்பாவி பொதுமக்கள் 5 பேர் சம்பவ இடத்தில் இறந்தனர். மேலும் காவலர்களின் தடியடியால் 50 பொதுமக்கள் காயம் அடைந்தனர். இவர்களில் 2 பேர் சிகிச்சை பலனின்றி இறந்தனர். இந்த வன்முறையின் காரணமாக பல காவலர்களும் காயம் அடைந்தனர். காவல் கண்காணிப்பாளர், கே ஏ செந்தில் நாதன், பிரதி இன்ஸ்பெக்டர் ஜெனரல் கணேசன் என்பவரும் காயம் அடைந்தனர். மாவட்ட ஆட்சியர் அருண் ராய் கண்ணீர் புகை குண்டுகள் வீச மட்டுமே அனுமதி கொடுத்திருந்த நிலையில் காவல்துறை துப்பாக்கி சூடும் நடத்தியது பெரும் சர்ச்சையை ஏற்படுத்தியது. அப்போதைய முதலமைச்சர் ஜெயலலிதா இச்சம்பவத்தை விசாரிக்க ஓய்வுபெற்ற நீதிபதி சம்பத் என்பவரை நியமித்தார்.
# பரமக்குடி கலவரம் - 2011

## முடிவு

ஓய்வு பெற்ற நீதிபதி சம்பத் அளித்த அறிக்கையில் *கலகக்காரர்கள் பொது சொத்தை சேதப்படுத்தியதால் காவல் துறை துப்பாக்கி சூடு நடத்த வேண்டிய கட்டாயம் உண்டாகியுள்ளது, அதோடு சாதி சங்கங்கள் நடத்தும் ஊர்வலத்திற்கு இனிமேல் தமிழகத்தில் அனுமதி கொடுக்கக்கூடாது* என்று கூறியிருந்தார்.
# மிளகுக்கீரை

**மிளகுக்கீரை** (*Peppermint*) புதினா வகையில் பச்சை புதினா மற்றும் நீர் புதினா ஆகியவற்றின் கலப்பின தாவரம் ஆகும். இத்தாவரம் ஐரோப்பா மற்றும் மத்திய கிழக்கு நாடுகளைப் பூர்வீகமாகக் கொண்டதாகும். தற்போது இத்தாவரம் உலகில் பல இடங்களிலும் பயிரிடப்படுகிறது. மேலும் இதன் தாய் வழி இனங்கள் பல காடுகளில் காணப்படுகிறது.  
சுவீடன் நாட்டின் ஆராச்சியாளர் கரோலசு இலினேயசு மூலம் இங்கிலாந்து பகுதியில் 1753 ஆம் ஆண்டுகளில் காணப்பட்டதாக விவரிக்கப்பட்டுள்ளது. இவற்றிலிருந்து கிடைக்கும் எண்ணெயை வைத்து இயற்கையான பூச்சிக்கொல்லிகள் செய்ய பயன்டுத்தப்படுகிறது. மேலும் எரிச்சல் கொண்ட குடல் நோய்க்கு உடனடி தீர்வாக இதன் எண்ணெய் பயன்படுகிறது.
# கன்னியாகுமரி மாவட்டப் பேரூராட்சிகள்

தமிழ்நாட்டின் கன்னியாகுமரி மாவட்டத்தில், தமிழ்நாடு இயக்குனர் பேரூராட்சிகள் துறையின் கீழ் 50 பேரூராட்சி மன்றங்கள் செயல்படுகின்றன. அவைகள் பின்வருமாறு;  
1. அகத்தீஸ்வரம்
1. அஞ்சுகிராமம்
1. அருமனை
1. அழகப்பபுரம்
1. அழகியபாண்டியபுரம்
1. ஆற்றூர்
1. ஆரல்வாய்மொழி
1. இடைக்கோடு
1. இரணியல்
1. உண்ணாமலைக் கடை
1. கடையால்
1. கணபதிபுரம்
1. கருங்கல்
1. கப்பியறை
1. கல்லுக்கூட்டம்
1. களியக்காவிளை
1. கிள்ளியூர்
1. கீழ்க்குளம்
1. குமாரபுரம்
1. குலசேகரம்
1. கொட்டாரம்
1. கோதநல்லூர்
1. சுசீந்திரம்
1. தாழக்குடி
1. திங்கள்நகர்
1. திருவட்டாறு
1. திருவிதாங்கோடு
1. திற்பரப்பு
1. தென்தாமரைக்குளம்
1. தேரூர்
1. நல்லூர்
1. நெய்யூர்
1. பழுகல்
1. பாகோடு
1. பாலப்பள்ளம்
1. புதுக்கடை
1. புத்தளம்
1. பூதப்பாண்டி
1. பொன்மனை
1. மணவாளக்குறிச்சி
1. மண்டைக்காடு
1. மருங்கூர்
1. முளகுமூடு
1. மைலாடி
1. விளவூர்
1. வெள்ளிமலை
1. வில்லுக்குறி
1. வேர்க்கிளம்பி
1. வாள்வைத்தான்கோட்டம்
1. ரீத்தாபுரம்
# துணையினம்

**துணையினங்கள்** (இலத்தீன் : Subspecies)என்பது உயிரியல் வகைப்பாட்டியலின் மிகச்சிறிய அலகு ஆகும். இதனை உயிரியல் வகைப்பாட்டில், "subsp." என்றும், சில நேரங்களில் அதற்கு மாற்றாக "ssp." என்றும் குறிப்பர். இது பெயரீட்டுத் தரநிலையில், இனம் என்பதன் கீழ்நிலையின் துணை அலகாகப் பயன்படுகிறது. இருப்பினும், இதனை தனித்துப் பொருள் காண்பது கூடாது. இதோடு தொடர்புடைய, உயிரியல் இனத்தைக் கொண்டே, அடையாளமிடப் படவேண்டும் . இதில் காலத்தால் அழிந்த அற்றுவிட்ட இனமும் அடங்கும். பன்னாட்டு விலங்கியல் பெயரீட்டு குறியாக்கம்(International Code of Zoological Nomenclature (ICZN) ) முறைமைப் படி, இனத்திற்கு கீழ், இது இன்றியமையாதது ஆகும். தாவரவியல் பெயரிடலுக்கான அனைத்துலக நெறிமுறை முறைமைப்படியும், பிற நுண்ணுயிரிகளின் முறைமைப்படியும் இந்த அலகு, கட்டாயமில்லாமல் பயன்படுத்தப்படுகிறது. இந்த பெயரிடலால், ஒரு கலப்பின உயிரினத்தை உருவாக்குதல் எளிதாகும்.
# நைடோனு அங்காமி

**நைடோனு அங்காமி (Neidonuo Angami) ** என்பவர் ஒரு இந்திய சமூக செயற்பாட்டாளர் மற்றும் **நாகா அனைனையர் அமைப்பின்**, நிறுவனர்களில் ஒருவராவார். இந்த அமைப்பு நாகாலாந்தில், சமூக பிரச்சினைகளிலிருந்து மீட்கும் நோக்குடன் வேலை செய்யும் அரசு சார்பற்ற அமைப்பு ஆகும்.
. இவர் 2000 இல் அமைதிக்கான நோபல் பரிசு வழங்க பரிந்துரைக்கப்பட்டவர். இவருக்கு இந்திய அரசின் நானாகாவது பெரிய விருதான பத்மசிறீ விருது 2000, ஆம் ஆண்டு வழங்கப்பட்டது. .
# நைடோனு அங்காமி

## வாழ்க்கை

நைடோனு அங்காமி 1960 அக்டோபர் 1 அன்று நாகாலாந்தின் தலைநகரான கோகிமாவில், பிறந்தவர்.. இவரது ஆறுவயதில் அரசு பணியில் இருந்த இவரது தந்தை கிளர்சியாளர்களின் வன்முறையால் இறந்தார். இதன் பிறகு இவரது தாயாரால் வளர்க்கப்பட்டார். படித்து, காவல்துறை உதவி ஆய்வாளர் பணியில் சேர்ந்தார். சமூக சேவையில் ஈடுபாடு கொண்டு, காவல்துறை பதவியை விட்டு விலகி, பள்ளி ஆசிரியராக ஆனார். 1984 ஆம் ஆண்டு, ‘நாகாலாந்து அன்னையர் சங்கம்' என்ற அமைப்பை தோற்றுவித்த நைடோனு, மது, போதைப் பொருட்களுக்கு எதிராக தீவிரமாகப் போராடி, போதையின் கோரப் பிடியில் இருந்து, தம் இன மக்களை விடுவிப்பதில் பெரும் வெற்றி கண்டார். இந்தியாவின் பிற மாநிலங்களில் உள்ளாட்சி அமைப்புகளில் பெண்களுக்கு 33 விழுக்காடு இட ஒதுக்கீடு உள்ள நிலையில் நாகாலாந்து மாநிலத்திலும், ‘உள்ளாட்சி அமைப்புகளில் மகளிருக்கு பிரதிநிதித் துவம்' என்கிற கோட்பாட்டில் முனைந்து இறங்கிய அன்னையர் சங்கம், நீதிமன்றத்தை 2012 இல் இருந்து 2016 வரை நான்கு ஆண்டுகள் போராடியதன் பலனாக இந்தக் கோரிக்கையை ஏற்றுக்கொண்டு உச்ச நீதிமன்றம், மகளிருக்கு 33% ஒதுக்கீடு செய்து உத்தரவிட்டது. இதன் அடிப்படையில், 16 ஆண்டுகளுக்குப் பின், நாகலாந்து மாநிலத்தில், நகராட்சி அமைப்புகளுக்கு 2017 பிப்ரவரி 1 அன்று தேர்தல்கள் நடைபெற இருந்தன. நாகாலாந்து மக்களின் பாரம்பரிய மரபுசார் வழிமுறைகளுக்கு மதிப்பு அளிக்கிற வகையில், சாசனத்தின் பிரிவு 371ஏ, இம்மாநிலத்துக்கு சிறப்பு அந்தஸ்து வழங்கியது. இதன்படி, நாகாலாந்து மக்களின் பாரம்பரியம் தொடர்புடைய எந்தச் சட்டமும், நாடாளுமன்றத்தில் இயற்றப்பட்டாலும் கூட, மாநில சட்டப் பேரவையும் அங்கீகரிக்க வேண்டும். நகராட்சி அமைப்புகளில் மகளிருக் கான ஒதுக்கீடு, தங்களின் பாரம்பரிய மரபுப்படி, ஏற்றுக்கொள்ள முடியாதது என்று, பழங்குடியினர் கூட்டு இயக்கம் கூறுகிறது. தங்கள் மாநில ஆரசு தங்களை வஞ்சித்து விட்டதாகவும், பிரிவு 371ஏ வழங்கிய சிறப்பு அந்தஸ்துக்கு எதிராக நீதிமன்றத் தீர்ப்பு அமைந்து இருப்பதாகவும் இவர்கள் கருதுகிறார்கள். இதனால் மாநிலத்தில் பெரும் வன்முறை ஏற்பட்டு பல அலுவலகங்கள் தீக்கிறையானது. பலர துப்பாக்கிச் சூட்டுக்கு ஆளாயினர். மாநிலமுதல்வர் பதவி விலக வேண்டுமென்ற கோரிக்கையும் வைக்கப்படுகிறது. உள்ளாட்சித் தேர்தல் இரத்து செய்யப்பட்டது.
# மீனியே தோட்டா

இருந்த 1855 மீனியே தோட்டாவின் வடிவம்]]
**மீனியே தோட்டா** அல்லது **மீனி பந்து **என்பது ஒரு வகையானவாய்வழிக் குண்டேற்ற, நிலையான-சுழற்சியுடைய, மரையிடப்பட்ட தோட்டா ஆகும். மீனியே புரிதுமுக்கி<nowiki/>யின் கண்டுபிடிப்பாளரான கிளோது-எட்டியன் மீனியே, இந்த தோட்டாவையும் வடிவமைத்ததால், இதற்கு அவரின் பெயரையே சூட்டிவிட்டனர்.
# மீனியே தோட்டா

## வடிவமைப்பு

மீனியே தோட்டா, மூன்று எண்ணெயத்தடவிய வெளிப்புற பொளிவாயும், தோட்டாவின் அடியில் கூம்பு வடிவ வெற்றிடத்தைக் கொண்டிருக்கும், ஒரு கூம்பு வடிவ தோட்டா ஆகும்.
# தூத்துக்குடி மாவட்ட பேரூராட்சிகள்

தமிழ்நாட்டின் தூத்துக்குடி மாவட்டத்தில் 19 பேரூராட்சி மன்றங்கள் உள்ளது. அவைகள்:  
1. ஆழ்வார்திருநகரி பேரூராட்சி
1. ஆறுமுகநேரி பேரூராட்சி
1. ஆத்தூர் பேரூராட்சி
1. ஏரல் பேரூராட்சி
1. எட்டயபுரம் பேரூராட்சி
1. கடம்பூர் பேரூராட்சி
1. கழுகுமலை பேரூராட்சி
1. கணம் பேரூராட்சி
1. கயத்தார் பேரூராட்சி
1. நாசரெத் பேரூராட்சி
1. பெருங்குளம் பேரூராட்சி
1. சாத்தான்குளம் பேரூராட்சி
1. சாயர்புரம் பேரூராட்சி
1. ஸ்ரீவைகுண்டம் பேரூராட்சி
1. தென்திருப்பேரை பேரூராட்சி
1. திருச்செந்தூர் பேரூராட்சி
1. உடன்குடி பேரூராட்சி
1. புதூர் பேரூராட்சி
1. விளாத்திகுளம் பேரூராட்சி
# விருதுநகர் மாவட்ட பேரூராட்சிகள்

தமிழ்நாட்டின் விருதுநகர் மாவட்டத்தில் 9 பேரூராட்சி மன்றங்கள் உள்ளது. அவைகள்:  
1. சேத்தூர் பேரூராட்சி
1. வத்திராயிருப்பு பேரூராட்சி
1. செட்டியார்பட்டி பேரூராட்சி
1. காரியாபட்டி பேரூராட்சி
1. மம்சாபுரம் பேரூராட்சி
1. சுந்தரபாண்டியம் பேரூராட்சி
1. மல்லாங்கிணறு பேரூராட்சி
1. தென் கோடிக்குளம் பேரூராட்சி
1. வ புதுப்பட்டி பேரூராட்சி
# இராமநாதபுரம் மாவட்ட பேரூராட்சிகள்

தமிழ்நாட்டின் இராமநாதபுரம் மாவட்டத்தில் 7 பேரூராட்சி மன்றங்கள் உள்ளது. அவைகள்:
1. கமுதி பேரூராட்சி
1. முதுகுளத்தூர் பேரூராட்சி
1. அபிராமம் பேரூராட்சி
1. தொண்டி பேரூராட்சி
1. மண்டபம் பேரூராட்சி
1. இராஜசிங்கமங்கலம் R. S. மங்கலம் பேரூராட்சி
1. சாயல்குடி பேரூராட்சி
# சிவகங்கை மாவட்டப் பேரூராட்சிகள்

தமிழ்நாட்டின் சிவகங்கை மாவட்டத்தில் 11 பேரூராட்சி மன்றங்கள் உள்ளது. அவைகள்:  
1. இளையான்குடி பேரூராட்சி
1. கானாடுகாத்தான் பேரூராட்சி
1. கண்டனூர் பேரூராட்சி
1. கோட்டையூர் பேரூராட்சி
1. நாட்டரசன்கோட்டை பேரூராட்சி
1. நெற்குப்பை பேரூராட்சி
1. பள்ளத்தூர் பேரூராட்சி
1. புதுவயல் பேரூராட்சி
1. சிங்கம்புணரி பேரூராட்சி
1. திருப்புவனம் பேரூராட்சி
1. திருப்பத்தூர் பேரூராட்சி
# தோட்டா (எறியம்)

கீழ்வருபவற்றை கொண்டிருக்கும்:</br> *1.* எறியமாக, தோட்டா;</br> *2*.பொதியுறை, அனைத்து பொருட்களையும் ஒன்றாக பிணைத்து வைத்திருப்பது;</br> *3*.உந்துபொருள், உதாரணமாக வெடிமருந்து அல்லது புகையற்ற மருந்து;</br> *4*. விளிம்பு, இதைபிடித்து தான் சுட்ட பொதியுறை, அறையில் இருந்து நீக்கப்படும்;</br> *5*. எரியூட்டி , உந்துபொருளை தீமூட்டும்.]]  
**தோட்டா** என்பது சுடுகலன் சார்ந்த சொல் ஆகும். சுடுகலனின் குழலில் இருந்து வெளியேறும் எறியமே தோட்டா எனப்படும். ஆங்கிலத்தில், *புல்லட்* என்ற சொல், பிரெஞ்சு வார்த்தையான *boulette-*ல்(பொருள்: "சிறு பந்து") இருந்து வந்தது. தோட்டாக்கள் வெவ்வேறு வகையான மூலபொருட்களால் செய்யப்படுபவை. தோட்டாக்கள், அதன் தேவைக்கேற்ப பல பாணியிலும், வடிவிலும் தயாரிக்கப்படுகிறது.  
ஒரு தோட்டா என்பது வெடிபொதி அல்ல. காகிதம் மற்றும் உலோகத்தால் ஆன வெடிபொதியில், தோட்டா என்பது அதன் கூறுகளுள் ஒன்று. எடை, மற்றும் விட்டம் போன்ற தோட்டாவின் அளவுகள், ஆங்கில மற்றும் மெட்ரிக் அளவீடுகளில் குறிக்கப்படும். உதாரணமாக: .22 கேலிபர்55 நெல் எடை /நெல்லெடையும் (*கிரைய்ன்*, *Grain*); 5.56 மிமீ55நெல்லெடையும், ஒரே தோட்டாவை விவரிக்கும் சமமான அளவுகள் தான். பேச்சுவழக்கில், "தோட்டா" எனும் சொல்லானது, வெடிபொதியை (தோட்டா,பொதியுறை, வெடிமருந்து, மற்றும் எரியூட்டிஆகியவற்றின் ஒன்றிணைப்பு) குறிப்பிட பயன்படுத்த படுகிறது, இது வெடிபொதியின் கூறுகளை பற்றிய விவாதத்தின்போது குழப்பத்திற்கு வழிவகுக்கும்.  
பல வெடிபொதிகளில் உபயோகிக்கப்படும் தோட்டாக்களின், சன்னத் திசைவேகம், ஒலியின் வேகத்தை மிஞ்சும் வகையிலிருக்கும் (உலர்ந்த 20 °C காற்றில்,நொடிக்கு 343 மீ என்ற வேகத்தில்). இதுதான், மீயோலிப் பண்பாகும். அதாவது, சுடும் "சப்தம்" நம் செவிக்கு எட்டும் முன், தோட்டா நம்மை கடந்து (சிலநேரம் இலக்கைக்கூட தாக்கி) இருக்கும். காற்றில் தோட்டாவின் வேகம், வளிம அழுத்தம், ஈரப்பதம், வெப்பநிலை, மற்றும் காற்றின் திசைவேகம் போன்ற பல காரணிகளை சார்ந்திருக்கும்.  
தோட்டாக்கள் இயல்பாக எந்த வெடிபொருளையும் கொண்டிருக்காது, மோதலாலோ அல்லது துளைத்தோ தான்இலக்கை சேதமடையச் செய்யும்.
# தோட்டா (எறியம்)

## வரலாறு

1247-ல்ஐரோப்பாவில் வெடிமருந்தின் முதல் பிரயோகம் பதியப்பட்டுள்ளது. சீனாவில் இது நூற்றுக்கணக்கான ஆண்டுகளாக உபயோகத்தில் இருந்துள்ளது. 1327-ல் பீரங்கிகள் தோன்றின. பின்னர், 1364-ல் கைபீரங்கி தோன்றின. முற்கால எறியங்கள் கல்லால் ஆனவை. பீரங்கியும், கைபீரங்கியும் கற்களையே பிரயோகித்தன. பீரங்கிகளின் கல்லால் , கற்சுவற்றை ஊடுருவ இயலாமை தான், கனத்த உலோக குண்டுகளின் பயன்பாட்டிற்கு வித்திட்டது.  
கைக் கல்வெரின்மற்றும் திரியியக்க ஆர்க்வெபசின்வருகையால், வார்க்கப்பட்ட ஈய குண்டுகள் எறியங்களாக பயன்படுத்தப்பட்டது.ஆங்கிலத்தில், *<nowiki/>'புல்லட்*' என்ற சொல், பிரெஞ்சு சொல்லான *boulette*-ல் (பொருள்: "சிறு பந்து") இருந்து வந்தது. அசல் மசுகெத்தின்குண்டு(பந்து), குழலின் விட்டத்தைவிட சிறிதாய் இருந்தது.  
பத்தொன்பதாம் நூற்றாண்டின் முற்பாதியில், தோட்டாவின் வடிவம் மாற்றம் கண்டது.1826-ல், பிரெஞ்சு காலாட்படை அதிகாரியான,ஹென்றி-குசுதாவுடெல்வின்,உருள்-கோள வடிவ தோட்டாவை கண்டுபிடித்தார். ஆனால், அந்த வடிவம் தோட்டாவை உருக்குலைத்து துல்லியமற்றதாக மாற்றியது.
# தோட்டா (எறியம்)

## வரலாறு

### கூரான தோட்டாக்கள்

டெல்வின், தொடர்ந்து அந்த தோட்டாவின் வடிவை மேம்படுத்தி,1830-ல் உருள்-கூம்பு வடிவ தோட்டாக்களை உருவாக்கினார். அவரின் தோட்டாவின் பின்புறத்தில், வரிவரியாக பள்ளமிட்டு பிரான்சுவா தமிசியேஅதை மேம்படுத்தினார்.  
1847-ல் பிரெஞ்ச்ப்படையின் கேப்டன் கிளோது-எட்டியன் மீனியே, ஈயத்தால் ஆன மீனியே தோட்டா வை முதலில் அறிமுகப்படுத்தினார்.மீனியே தோட்டா, மூன்று வெளிப்புற பொளிவாயும், தோட்டாவின் அடியில் கூம்பு வடிவ வெற்றிடத்தைக் கொண்டிருக்கும், ஒரு கூம்பு வடிவ தோட்டா ஆகும்.
இருந்த 1855 மீனியே தோட்டாவின் வெளித்தோற்றம் (இடது), மற்றும் அதன் குறுக்கு-வெட்டுத் தோற்றம் (வலது).]]
# தோட்டா (எறியம்)

## வரலாறு

### நவீன தோட்டா

தோட்டாக்களைக் கொண்ட நவீனவெடிபொதிகள். இடமிருந்து வலமாக: 100-நெல்லெடை (6.5 கி) - உள்ளீடற்றமுனை(HP)115-நெல்லெடை (7.5 கி) முழு உலோக மேலுறை (FMJBT) 130-நெல்லெடை (8.4 கி) தட்டைமுனை(SN)150-நெல்லெடை (9.7 கி) வட்டமுனை (RN)]]
# தோட்டா (எறியம்)

## உந்துதல்

தோட்டாவின் உந்துதல் பல வழிகளில் நிகழலாம்:
- வெடிமருந்தை மட்டுமே பிரயோகிப்பது (தீக்கல்லியக்கஆயுதங்களை போல்)
- தட்டும் மூடிமற்றும் வெடிமருந்தை பிரயோகிப்பது
- வெடிபொதியை (தோட்டா,பொதியுறை, வெடிமருந்து, மற்றும் எரியூட்டி ஆகியவற்றின் ஒன்றிணைப்பு)பிரயோகிப்பது
# தோட்டா (எறியம்)

## மூலப்பொருட்கள்

- **ஈயம்:** எளிதாக வார்க்கப்படும் தோட்டா இதுதான். தொடர்ச்சியாக இதை (தோட்டாவை) சுடும்போது, ஈயம் உருகி மரையிடப்பட்ட குழலில் படிந்துவிடும். இதைத் தவிர்க்க, தாமிரம் போன்று கடினமான உலோகத்தால் ஆன சிறு தட்டை தோட்டாவின் அடிப்பகுதியில் வைக்கலாம். ஆனால், இந்த தாமிரத் தட்டால், அதிக வேகத்தில் சுடப்படும் தோட்டாக்களை தாக்குபிடிக்க இயலாது.
- **மேலுறையிட்ட ஈயம்: **அதிக வேக பயன்பாட்டிற்கு தகுந்த தோட்டா, ஈய உள்ளகத்தையும், தாமிரம், எஃகு, தாமிரநிக்கல் போன்ற உலோகத்தால் ஆன (மெல்லிய தகடு/மேலுறை போன்ற) வெளிப்புறத்தையும் கொண்டிருக்கும்.முழு உலோக மேலுறையிட்ட தோட்டாஎன்பது அடிப்பகுதியை தவிர, இதர பரப்பில் கடினமான உலோக மேலுறையை கொண்டிருக்கும். இதை ***"பந்து தோட்டா"*** எனவும் சொல்வர். விரிவதற்கும், மிகுந்த தாக்கத்தை ஏற்படுத்தவும் சில தோட்டாவின் மேலுறை முன்பகுதியை மூடாது இருக்கும்; அவை **தட்டைமுனை தோட்டா**<small>(திறந்திருக்கும் ஈய முனை, கூர்மையாக இல்லாமல் தட்டையாக இருக்கும்)</small> மற்றும் உள்ளீடற்றமுனை தோட்டா<small>(திறந்திருக்கும் ஈய முனையில் லேசான பள்ளம் இருக்கும்)</small> ஆகும்.  
- **வார்ப்பு தோட்டா:** முழுவது ஒரே ஒரு உலோகத்தை கொண்டு உருவாக்கப்பட்டது.
- **வெற்று**: மெழுகு, காகிதம், நெகிழி போன்றவைகளை பயன்படுத்தி ஒரு துப்பாக்கிச்சூடு போல தோற்றத்தை உருவாக்க பயன்படும். தோட்டா இல்லாத வெடிபொதியை தன வெற்று என்பர். இது சப்தம், நெருப்பு, மற்றும் புகையை மட்டும் தான் வெளிப்படுத்தும்.
- **சாகடிக்காத தோட்டா:** மீள்ம தோட்டா, நெகிழித் தோட்டா போன்றவற்றால் சுடும்போது, அது வலியை உண்டாக்கி ஒருவரை தற்காலிகமாக செயலிழக்க வைக்கும்.
- **தீமூட்டும் தோட்டா:** இலக்கை மோதியவுடன் அதை கொளுத்துவதற்காக, எளிதில் தீப்பிடிக்க கூடிய கலவையை தோட்டாவின் முனையில் வைத்து வடிவமைக்கப்படும் தோட்டா ஆகும்.
- **வெடிக்கும் தோட்டா:** தீமூட்டும் தோட்டா போலவே, இவ்வகை எறியம் கடினமான பரப்பில் மோதியவுடன் வெடிக்கும் வகையில் வடிவமைக்கப்பட்டது. பீரங்கிக் குண்டுகள் போன்றவை என தவறாக புரிந்துகொள்ளாதீர். இதன் முனையில் உள்ள சிறு பள்ளத்தில், சிறிய அளவிலான வெடிபொருளை மட்டுமே நிரப்ப முடியும். வெடிக்கும் தோட்டாக்கள் விமான இயந்திரத் துப்பாக்கிகளில் பயன்படுத்தப்படுபவை .
- **தடங்காட்டி: **இதன் உள்ளீடற்ற பின்பகுதியில், பட்டொளி உமிழும் கலவையைக் கொண்டு நிரப்பப் பட்டிருக்கும். வழக்கமாக, பளீரென்ற சிகப்பு நிறத்திற்கு,மக்னீசியம் உலோகம், பெர்குளோரேட் மற்றும்இசுட்ரோன்சியம் உப்புகளில் கலவையை பயன்படுத்துவர். இதர நிறங்களை, வெவ்வேறு வேதிப்பொருட்களால் உண்டாக முடியும். தடம் காட்டும் கலவை, ஒரு குறிப்பிட்ட நேரத்திருக்கு பின் எரிய ஆரம்பிக்கும். துப்பாக்கியைக் கொண்டு, நகரும் இலக்குகளை குறிபார்த்து சுட கற்றுக்கொள்ள, இவ்வகை தோட்டாக்கள் சுடுநருக்கு கைகொடுக்கின்றன. பொதுவாக, நான்கிற்கு ஒன்று என்ற வீதத்தில், பந்து தோட்டாவுடன் இதை பயன்படுத்துவர்.
- **கவசந் துளைப்பி:** மேலுறையிடப்பட்ட வடிவத்தில் உபயோகிக்கப்பட்ட, கடிமான உலோகத்தை இதன் உள்ளகம் கொண்டு இருக்கும். தங்குதன், தங்குதன்கார்பைடு,மெலிவுற்ற யுரேனியம் அல்லது எஃகு போன்ற அதிக-அடர்த்தி மிகுந்த உலோகங்கள் இதில் பயன்படுத்தப்படும்.
- **நஞ்சற்ற தோட்டா:** பிசுமத், எஃகு, தங்குதன் மற்றும் இதர கலப்புலோக தோட்டாக்கள், ஈயத்தால் சுற்றுசூழலுக்கு ஏற்படும் நச்சுத்தன்மையை தவிர்க்கும்.
# தோட்டா (எறியம்)

## மேலும் பார்க்க

- வெடிமருந்து
- கேலிபர்
- எறியம்
- உந்துபொருள்
- புகையற்ற வெடிமருந்து
- ஈய குண்டு
# அறிவியல் தமிழ் அறக்கட்டளை

**அறிவியல் தமிழ் அறக்கட்டளை** என்பது தமிழில் அறிவியலையும், அறிவியல் தமிழையும் வளர்ப்பதற்கான மணவை முஸ்தபா அவர்களால் நிறுவப்பட்ட அமைப்பு ஆகும். இந்த அமைப்பின் நிர்வாக இயக்குநராக மு.செம்மல் செயற்படுகிறார். அறிஞர்கள், பொதுமக்கள், மற்றும் ஆட்சியாளர்கள் இடையே அறிவியல் தமிழை வளர்க்கும் செயற்பாடுகளில் இந்த அமைப்பு ஈடுபட்டு வருகிறது. இந்த அமைப்பு மணவை முஸ்தபா அறிவியல் தமிழ் மெய்நிகர் ஆவணக்காப்பகம் ஒன்றையும் நடத்தி வருகின்றது. இந்த அமைப்பு சார்பாக அறிவியல் தமிழறிஞர் மணவை முஸ்தபா விருதுகள் வழங்கப்படுகின்றன.
# மதுரை மாவட்டப் பேரூராட்சிகள்

தமிழ்நாட்டின் மதுரை மாவட்டத்தில் 9 பேரூராட்சி மன்றங்கள் உள்ளது. அவைகள்:  
1. அலங்காநல்லூர் பேரூராட்சி
1. பாலமேடு பேரூராட்சி
1. சோழவந்தான் பேரூராட்சி
1. வாடிப்பட்டி பேரூராட்சி
1. பரவை பேரூராட்சி
1. டி. கல்லுப்பட்டி பேரூராட்சி
1. எழுமலை பேரூராட்சி
1. பேரையூர் பேரூராட்சி
1. ஏ. வெள்ளாளப்பட்டி பேரூராட்சி
# கரூர் மாவட்டப் பேரூராட்சிகள்

தமிழ்நாட்டின் கரூர் மாவட்டத்தில் 11 பேரூராட்சி மன்றங்கள் உள்ளது. அவைகள்:  
1. அரவக்குறிச்சி
1. கிருஷ்ணராயபுரம்
1. மருதூர்
1. நங்கவரம்
1. பள்ளபட்டி
1. பி. ஜே. சோழபுரம்
1. புலியூர்
1. புஞ்சை புகழூர்
1. புஞ்சை தோட்டகுறிச்சி
1. புகழூர் (காகித ஆலை)
1. உப்பிடமங்கலம்
# போர்த்தளவாடப் பெட்டி

எம்.80 பந்து வெடிபொதிகளுக்கானஓர் எம்.19.ஏ.1 வெடிப்பொதிப் பெட்டி.]]
**போர்த்தளவாடப் பெட்டி **என்பது போர்த்தளவாடங்களைபாதுகாப்பாக எடுத்துசெல்லவும், சேமிக்கவும் வடிவமைக்கப்பட்ட ஒரு பெட்டி/கொள்கலன் ஆகும். இது பொதுவாக உலோகத்தால் செய்யப்பட்டு; கேலிபர், எண்ணிக்கை, மற்றும் உற்பத்தியான தேதி ஆகியவை அதன் மேலே குறிப்பிடப்பட்டிருக்கும்.
# போர்த்தளவாடப் பெட்டி

## சேமித்தல்

அவற்றின் உறுதியான கட்டமைப்பால், உலோக போர்த்தளவாடப் பெட்டிகள் மறுபிரயோகம் செய்யப்படுகின்றன.
# குப்ஜிகா

**குப்ஜிகா**, **வக்கிரேசுவரி**, **வக்கிரை** என்றெல்லாம் அறியப்படும் தேவதை, புறச்சித்தாந்த மந்திர மார்க்கத்தில் ஒன்றான குப்ஜிகநெறியின் முதன்மைத் தெய்வம் ஆவாள். ஆதிசக்தியின் முதன்மையான அம்சங்களுள் ஒன்றாக குப்ஜிகையைக் கண்டு வழிபடும் வழக்கம், பொ.பி 12ஆம் நூற்றாண்டில் வட இந்தியா முழுவதும் மிகப்பரவலாக இடம்பிடித்திருந்தது. தாந்திரீக நெறியில் இரகசியமாக மேற்கொள்ளப்படும் குலமார்க்கச் சடங்குகளில் இத்தேவி போற்றப்பட்டு வந்திருக்கிறாள்.
# குப்ஜிகா

## சொற்பிறப்பியல்

குப்ஜிகம் என்றால் வடமொழியில் கூனல் முதுகு என்று பொருள். குப்ஜிகை தன் நாயகன் நவாத்மனுடன் கலவிகொள்ளும்போது, நாணமும் அச்சமும் மேலிடக் குனிந்துநின்றதால் இப்பெயர் அவளுக்குக் கிடைத்ததாக ஒரு தொன்மம் சொல்கின்றது. குப்ஜினி, குப்ஜி, குஜை முதலான பெயர்களும் அவளது குனிந்த நிலையைக் குறிப்பன. கஞ்சினி, வக்கிரை, வக்ரிகை முதலான பெயர்கள் அவள் வளைந்து நடப்பவள் என்பதைக் குறிப்பிடுகின்றன. சிஞ்சினி என்கின்ற இன்னொரு பெயர், அவள் புளிய மரத்துக்குரிய தேவதை என்பதைச் சொல்கின்றன. குலாலிகை என்பது அவள் குயவர் சமூகத்துக்குரியவள் என்பதைக் காட்டும்.
# குப்ஜிகா

## மெய்யியல்

சாக்த மரபுகளில் முக்கியமான கிரமக் கிளைநெறியில் குப்ஜிகை வழிபடப்படுகின்றாள். அவளது வழிபாடு பற்றி, "பிசுமதம்" அல்லது "குப்ஜிகாமதம்" என்று அறியப்படும் தந்திர நூல் விரிவாகச் சொல்கின்றது. குப்ஜிகையைத் தனியாகவோ, அவள் நாயகன் பைரவனுடன் சேர்த்தோ வழிபடுவது வழக்கமாகக் காணப்படுகின்றது. மந்தானபைரவம், சத்சகஸ்ரம் முதலான நூல்களிலும் இத்தேவியின் வழிபாடு பற்றிக் குறிப்பிடப்பட்டிருக்கின்றது. மிகச்சக்தி வாய்ந்தவளாகவும், வேண்டுவார்க்கு அளவிலா நற்பலன்களை அருள்பவளாகவும் இனங்காணப்படும் இத்தேவியின் வழிபாடு, மறைந்துவிட்ட ஒன்றாகவே கருதப்பட்டுவந்தபோதும், கடந்த நூற்றாண்டிலேயே அதன் தொடர்ச்சித்தன்மை வெளிக்காட்டப்பட்டது.  
"சிஞ்சினிமத தந்திர" நூல் சொல்வதன்படி, கௌல நெறியானது, நான்கு திக்குகளுக்கும் நான்கு சீடர்கள் வழியே கற்பிக்கப்பட்டதாகவும், நவாத்மன் மற்றும் குப்ஜிகையை மையமாகக் கொண்ட பஸ்சிமநம்னய நெறி, மேற்குத் திசையில் வழங்கப்பட்டதாகவும் விவரிக்கின்றது. இதுபோல், கிழக்கே வழங்கப்பட்ட பூர்வாம்னய நெறி, குலேசுவரியை வழிபடும் திரிகநெறிக்கும், வடக்கே வழங்கப்பட்ட உத்தராம்னய நெறி, காலசங்கர்ஷணியை வழிபடும் காளிகுலத்துக்கும், தெற்கே வழங்கப்பட்ட தக்ஷிணாம்னய நெறி, காமேசுவரியை வழிபடும் ஸ்ரீகுலத்துக்கும் அடிப்படையாக அமைந்ததாக மேலும் சொல்லப்படுகின்றது. தெற்கே வழக்கிலிருக்கும் ஸ்ரீகுலமும் வங்கத்தில் வழக்கிலிருக்கும் காளிகுலமுமே இன்றைக்கும் நீடிக்கும் சாக்தப்பிரிவுகளாக விளங்குகின்றன. திரிகமும் குப்ஜிகநெறியும், இன்று காசுமீர சைவத்தின் கிளைகளாகவே அறியப்படுகின்றன.
# குப்ஜிகா

## வழிபாடு

இமயமலைப் பகுதிகளில் ஆரம்பித்த குப்ஜிகையின் வழிபாடு, நேபாளம், மற்றும் வட இந்தியாவின் குறிப்பிடத்தக்க பிரதேசங்களில் மிக்க ப்புகழ்பெற்றிருந்தது. நேவாரிகளின் இரகசியமான கௌல சடங்குகளில் ஒன்றில் இத்தேவி வழிபடப்படுவது, கடந்த நூற்றாண்டின் நடுப்பகுதியிலேயே உலகுக்குத் தெரியவந்தது.
# திண்டுக்கல் மாவட்டப் பேரூராட்சிகள்

தமிழ்நாட்டின் திண்டுக்கல் மாவட்டத்தில் 23 பேரூராட்சி மன்றங்கள் உள்ளது. அவைகள்:  
1. அகரம்
1. அம்மைநாயக்கனூர்
1. ஆயகுடி
1. அய்யலூர்
1. அய்யம்பாளையம்
1. பாலசமுத்திரம்
1. சின்னாளப்பட்டி
1. எரியோடு
1. கன்னிவாடி
1. கீரனூர்
1. நத்தம்
1. நெய்க்காரப்பட்டி
1. நிலக்கோட்டை
1. பாளையம்
1. பண்ணைக்காடு
1. பட்டிவீரன்பட்டி
1. சேவுகம்பட்டி
1. சித்தையன்கோட்டை
1. ஸ்ரீராமபுரம்
1. தாடிக்கொம்பு
1. வடமதுரை
1. வத்தலகுண்டு
1. வேடசந்தூர்
# தேனி மாவட்டப் பேரூராட்சிகள்

தமிழ்நாட்டின் தேனி மாவட்டத்தில் 22 பேரூராட்சி மன்றங்கள் உள்ளது. அவைகள்:  
1. ஆண்டிபட்டி
1. போ. மீனாட்சிபுரம்
1. பூதிப்புரம்
1. தேவதானப்பட்டி
1. கெங்குவார்பட்டி
1. அனுமந்தன்பட்டி
1. ஹைவேவிஸ்
1. காமயக்கவுண்டன்பட்டி
1. கோம்பை
1. குச்சனூர்
1. மார்க்கையன்கோட்டை
1. மேலச்சொக்கநாதபுரம்
1. ஓடைப்பட்டி
1. பழனிசெட்டிபட்டி
1. பண்ணைப்புரம்
1. புதுப்பட்டி
1. தாமரைக்குளம்
1. தென்கரை
1. தேவாரம்
1. உத்தமபாளையம்
1. வடுகபட்டி
1. வீரபாண்டி
# அதி சமீர்

**அதி சமீர்** (Adi Shamir, ; பிறப்பு சூலை 6, 1952) ஓர் இசுரேலிய கமுக்கவியல் ஆய்வாளரும் அறிவியலாளரும் ஆவார். இவர் ஆ.எசு.ஏ (RSA) என்று பரவலாக அறியப்படும் கமுக்க முறையைக் கண்டுபிடித்தவர்களுள் ஒருவர். இவருடன் சேர்ந்து கண்டுபடித்த மற்ற இருவர், உரொனால்டு இரிவெத்து, இலியோனார்டு ஆடல்மன் ஆகியோர். இவர் பைகெ-பியட்டு-சமீர் அடையாளங்காண் முறை (Feige–Fiat–Shamir identification scheme) என்பதனைக் கண்டுபிடித்தவர்களுள் ஒருவரும் ஆவார். இவை தவிர, இவர் பகுப்பிய கமுக்கவியல் என்பதனையும், இத்துறையில் இன்னும் பல கண்டுபிடிப்புகளையும் செய்தவர்.
# அதி சமீர்

## கல்வி

அதி சமீர் இசுரேலில் தெல் அவீவ் நகரில் பிறந்தார். தெல் அவீவ் பல்கலைக்கழகத்தில் 1973 ஆம் ஆண்டு கணிதத்தில் இளங்கலைப் பட்டம் பெற்றார், வைசுமன் கழகத்தில் 1975 இல் முதுகலைப் பட்டமும் 1977 இல் முனைவர் பட்டமும் கணியறிவியல் துறையில் பெற்றார். அவருடைய முனைவர் பட்ட ஆய்வுரையின் தலைப்பு "Fixed Points of Recursive Programs and their Relation in Differential Agard Calculus". அதன் பின்னர் வார்விக்குப் பல்கலைக்கழகத்தில் முதுமுனைவர் பயிற்சி பெற்றபின்னர் எம்.ஐ.டி என்னும் மாசாச்சுசெட்சு தொழினுட்பக் கழகத்தில் 1977-1980 வரை ஆய்வு செய்தார். அதன் பின்பு வைசுமன் அறிவியல் கழகத்தில் பேராசிரியராக வந்து சேர்ந்தார். 2006 முதல் பாரீசில் உள்ள ஈக்கோலே நோர்மால சுப்பீரியர் என்னும் நிறுவனத்தில் அழைப்புப் பேராசிரியராக இருந்தார்.
# அதி சமீர்

## பரிசுகளும் பெருமைகளும்

- 2017 சப்பான் பரிசு
- 2002 கணிப்பொறியிய குமுகம் (ACM) தரும் தூரிங்கு விருது உரொனால்டு இரிவெசுட்டு என்பாருடனும் இலியோனார்டு ஆட்லமன் என்பாருடனும் இவர்கள் கண்டுபிடித்த ஆர்.எசு.ஏ முறை என்னும் கமுக்கவியல் முறைக்காக வழங்கப்பட்டது.
- பாரிசு கானல்லக்கிசு கருத்திய செய்முறைப் பரிசு
- எர்டாய்சுப் பரிசு, இசுரேல் கணிதக் குமுகம்.
- 1986 ஐ.இ.இ.இ டபிள்யூ ஆர். சி. பேக்கர் விருது
- யூ.ஏ.பி அறிவியற் பரிசு (UAP Scientific Prize)
- வாத்திகனின் பையசு 11 தங்கப் பதக்கம்
- 2000 ஐ.இ.இ.இ கோச்சி கோபயாசி கணினிகள் மற்றும் தொடர்பாடலியல் பரிசு
- 2008 இல் கணினியறிவியலுக்காக இசுரேல் பரிசு
# அதி சமீர்

## வெளியிணைப்புகள்

-
# ஆதிமார்க்கம்

**ஆதிமார்க்கம்** என்பது சைவநெறியின் இருபெரும் பிரிவுகளில் ஒன்றாகும். மற்றையது மந்திரமார்க்கம் என்று அறியப்படுகின்றது. சைவத்தின் இந்த இரு கிளைநெறிகளிலும் ஆதிமார்க்கமே பழைமையானதும் நீண்ட வரலாறு கொண்டதுமாகும். இன்றைக்கு மந்திரமார்க்கமே பெருவழக்காக இருந்தாலும், ஆதிமார்க்கத்தின் எச்சங்களை இன்றும் அங்கும் இங்கும் காணமுடிகின்றது.
# ஆதிமார்க்கம்

## வரலாறு

சைவ சமயத்தின் தத்துவ ஆராய்ச்சி பற்றிய தடயங்களை கி.பி 2ஆம் நூற்றாண்டுக்கு முன்பிருந்தே பெற்றுக்கொள்ளமுடிகின்றது.
# ஆதிமார்க்கம்

## பாசுபதம்

கி.பி 4ஆம் நூற்றாண்டில் முழுமையடைந்ததாகக் கருதப்படும் பாரதக்குறிப்பு ஒன்றின் மூலம், பாசுபதர் அக்காலத்துக்கு பல்லாண்டுகள் முன்பிருந்தே வாழ்ந்து வந்தது உறுதிப்படுத்தப்பட்டுள்ளது. காரணம், காரியம், விதி, யோகம், துக்காந்தம் எனும் ஐந்து கொள்கைகளிலும் நம்பிக்கை கொண்டவர்கள் இவர்கள் என்பதால், இவர்களை **பஞ்சார்த்திகர்** என்று அழைப்பதும் வழக்கமாக இருந்திருக்கின்றது. கேவலார்த்தவிதர்கள் என்ற சொல்லாடலும் இவர்களையே குறிக்கும். இந்தியாவில் மாத்திரமன்றி, கம்போடியா, சாவக நாடுகளிலும் பாசுபதக் கொள்கைகள் அவதானிக்கப்பட்டிருக்கின்றன. மூன்று ஆதிமார்க்கங்களிலும் இதுவே மூத்தது என்பதால், இதை ஆய்வாளர்கள், வசதிக்காக "முதலாம் ஆதிமார்க்கம்" என்று அழைப்பது வழக்கம்.
# ஆதிமார்க்கம்

## காளாமுகம்

பாசுபதர்களில் முக்கியமானவரான இலகுலீசரின் கொள்கைகள் ஏற்படுத்திய தத்துவார்த்தப் புரட்சியை அடுத்து, பாசுபதர்களிலிருந்து கிளைத்த புதிய பிரிவினரே காளாமுகர்கள். இலகுலீசரால் பாதிக்கப்பட்ட மெய்யியலாளர் என்பதால் இவர்கள், **லாகுலர்** என்றும், **மாவிரதியர்** என்றும், **பிரமாணியர்** என்றும் அழைக்கப்படுவதுண்டு.கருஞ்சாம்பலை முகத்தில் பூசிக்கொள்வதால் **காளமுகர்**, **காலானனர்** (கருமுகத்தோர்) என்றழைக்கப்பட்டனர். 8ஆம் 9ஆம் நூற்றாண்டுகளில் இப்பிரிவினர் மிக முக்கியமான சைவத் தத்துவவியலாளராகத் திகழ்ந்ததற்கான சான்றுகள் கிட்டுகின்றன. காளாமுக சைவம், சைவ ஆய்வுலகில், "இரண்டாம் ஆதிமார்க்கம்" என்று அறியப்படுகின்றது.
# ஆதிமார்க்கம்

## காபாலிகம்

காளாமுகத்தின் அடுத்தகட்ட வளர்ச்சியில் உருவான "மூன்றாம் ஆதிமார்க்கமே" காபாலிகம் ஆகும். இதன் தத்துவச்செழிப்பு வைணவம், பௌத்தம் என்பவற்றுக்குப் பரிமாற்றப்பட்டபோது, அவை முறையே பாஞ்சாராத்திரம், வஜ்ரயானம் முதலான உட்பிரிவுகளைத் தோற்றுவிக்கக் காரணமாயிற்று. காபாலிகம் சைவ எல்லைக்குள்ளேயே மேலும் வளர்ச்சியுற்று, மந்திரமார்க்கத்துக்கும் குலமார்க்கத்துக்கும் வழிசமைத்தது. *'சோமசித்தாந்தியர்* என்றும் அறியப்பட்ட கபாலிகர்கள், மது, மாமிசம் முதலான விலக்கப்பட்ட பொருட்களைக் கொண்டு தாந்திரீக நடவடிக்கைகளில் ஈடுபடுவோராகவும, அவர்கள் அத்துவைதிகளாகத் திகழ்ந்ததாகவும், வேற்று நூல்களின் குறிப்புகள் சொல்கின்றன.
# காபூலிவாலா

**காபூலிவாலா** என்ற வங்காள மொழிச் சிறுகதையை ரவீந்திரநாத் தாகூர் எழுதினார். காபூலிவாலா என்ற சொல்லுக்கு காபூலைச் சேர்ந்தவர் என்று பொருள். ஆப்கானிஸ்தான் நாட்டவர் என்றும் மேலோட்டமாக பொருள் கொள்ளலாம். இது தாகூரின் ஐந்து வயது மகளுக்கும், ஆப்கானிய பழ வியாபாரிக்கும் இடையேயான நட்பையும், தம் மகள்கள் மீது தாகூரும் பழவியாபாரியும் கொண்டுள்ள அன்பைப் பற்றிய கதை. தாகூரின் புகழ் பெற்ற கதைகளுள் ஒன்றான இக்கதை தமிழ் உள்ளிட்ட பல மொழிகளில் மொழிபெயர்க்கப்பட்டுள்ளது.
# காபூலிவாலா

## கதை

புதினத்தை இயற்றிக் கொண்டிருக்கும் தாகூர், தன் மகள் பழ வியாபாரியுடன் நட்பு ஏற்படுத்திக் கொள்வதைக் காண்கிறார். ஆப்கானிஸ்தானில் இருந்து கல்கத்தாவுக்கு பழ விற்பனைக்கு வந்துள்ள அந்த பழ வியாபாரி, தாகூரின் மகளுக்கு ஆசையாக பழங்களை தந்து அக்குழந்தையின் நண்பராகிறார். தாகூரின் மகளான மினி, பழ வியாபாரியை கண்டு மகிழ்வதும், இதற்காகவே நாள்தோறும் ஒரு வேளையாவது மினியை கண்டு பழங்களை தந்து செல்லும் பழ வியாபாரியின் அன்பும் கதையில் சுட்டிக் காட்டப்பட்டுள்ளன. மினியிடம் காட்டும் அன்பினில், ஆப்கனில் வாழும் தன் மகளை நினைவுகூர்கிறார் வியாபாரி. தன் மகள் நோய்வாய்ப்பட்டிருப்பதை அறிந்த பழ வியாபாரி, தன் வாடிக்கையாளர்களிடம் பெற வேண்டிய நிலுவைப் பணத்தை பெற்றுக் கொண்டு புறப்பட எண்ணுகிறார். அச்சமயம், பணம் தர வேண்டிய ஒருவர் தர மறுப்பதால் சண்டை ஏற்பட்டு, கத்தியால் குத்திவிடுகிறார் பழ வியாபாரி. அதனால் வழக்கு மன்றத்தில் வழக்கு தொடரப்படுகிறது. பழ வியாபாரியின் நேர்மையால் அவருக்கு குறைந்தபட்ச தண்டனையாக சில ஆண்டுகளுக்கு சிறைவாசம் அளிக்கப்படுகிறது. சிறையில் இருந்து விடுதலையானதும், தாகூரின் வீட்டுக்கு வருகிறார் அவர். தாகூரின் 14 வயதுடைய மகளுக்கு திருமணம் நிகழ்கிறது. ஐந்து வயதுச் சிறுமியாய் இருந்த மினி இன்னும் தன் மீது அன்பு கொண்டிருப்பாள் என்றெண்ணிய அந்த காபூலிவாலா/பழ வியாபாரி, தாகூரிடம் பழத்தை தந்து, அவர் மகளை காட்டுமாறு வேண்டுகிறார். திருமண நிகழ்வின்போது, இத்தகைய குற்றவாளி அங்கிருந்தால் சிக்கல் ஏற்படக் கூடும் என்று மறுக்கிறார் தாகூர். இதனால் மனம் வருந்திய அந்த பழ வியாபாரி, தன் மகளுக்கும் இப்போது திருமண வயதாவதையும் உணர்கிறார். தன்னிடமுள்ள ஒரு தாளை தாகூரிடம் நீட்டுகிறார். அதில் கரியால் தீட்டிய பழ வியாபாரியின் மகளின் கைச்சின்னம் தெரிகிறது. வருந்திய தாகூர், தன் மகளை அழைக்கிறார். மினியால் பழ வியாபாரியை அடையாளம் காண முடியவில்லை. தன் மகளின் திருமணத்திற்கு வைத்திருந்த பணத்தில் கொஞ்சத்தை எடுத்து பழ வியாபாரியிடம் தந்து, பழ வியாபாரியின் குடும்பம் ஒற்றுமையாய் இருக்குமாறு வாழ்த்தி, அதன் எதிரொலி தம் குடும்பத்தினரையும் வாழ்த்தட்டும் என்று கூறுகிறார். இருவரும் தத்தம் மகள் மீது கொண்டுள்ள அன்பையும் பறைசாற்றி கதை முடிகிறது.
# காபூலிவாலா

## தழுவல்கள்

இந்தச் சிறுகதையை அடிப்படையாகக் கொண்ட திரைப்படங்கள் வங்காளத்திலும், இந்தியிலும் வெளியாகியுள்ளன.